# Alta

*Za ostale upotrebe, pogledajte Alta (razvrstavanje).*

| Alta Alta kommune
 |
| --- |
| Panorama AltePanorama Alte |
|  |
|

|  |
| --- |
|  **Grb** |

 |
| Koordinate: ﻿ / ﻿ |
| **Država** | Norveška
 |
| **Regija** | Finnmark
 |
| **Okrug** | Alta
 |
|  |
| **Vlast**  |
|  - **Gradonačelnik (2007.-2011.)** | Geir Ove Bakken (Ap)
 |
|  |
| **Površina**  |
|  - **Ukupna** | 3.849,42 km2 |
|  - **Kopno** | 3.664,64 km2 |
|  - **Voda** | 184,78 km2 |
|  |
| **Stanovništvo** (2010.)
 |
|  - **Grad** | 18.762
 |
|  - **Gustoća** | 5/km2 |
|  |
| **Vremenska zona** | CET (UTC+1)
 |
|  - **Ljeto (DST)** | CEST (UTC+2)
 |
| **Službene stranice** www.alta.kommune.no
 |
| Karta
 |
| Finnmark u Norveškoj Finnmark u Norveškoj |
| Alta u Finnmarku Alta u Finnmarku |

**Alta** (tradicionalno: **Álaheadju**; kvenski finski: *Alattio*) je grad i istoimena općina; sedma po veličini u Norveškoj. Grad je smješten na krajnjoj sjevernoj obali Norveške, u administrativnoj regiji Finnmark, čije je upravno središte.

Alta je dobila ime po fjordu Altafjordenu, u čijem se zaljevu nalazi, na utoku rijeke Altaelva čiji je kanjon najveći u Skandinaviji.

Prapovijesni petroglifi Alte su upisani na UNESCO-v popis mjesta svjetske baštine u Europi 1985. godine.

## Historija

Još u kameno dobu se na području današnje općine Alta vadio kvarcit od kojega je rađeno oruđe i oružje koje se može pronaći širom sjeverne Norveške. Po uzoru na jedan vrh koplja koji je pronađen tu, 1976. godine je izrađen grb grada Alte

U okolici grada nalaze se brojni petroglifi koji su rađeni od 4200. do 500. pne. Oni pripadaju kulturi Komsa koja je dobila ime po planini u općini Alta gdje su pronađeni prvi arheološki ostaci ove kulture.

God. 1838. osnovana je općina Alta. God. 1854., u Alti su pogubljeni vođe pobune Saamija (Kautokeino buna), Mons Somby i Aslak Hætta, koji su sahranjeni uz crkveno groblje u selu Kåfjordu nadomak Alte. Njihove glave su sahranjene uz njihova tijela, tek nakon protesta Saami aktivista 1997. godine, nakon što su 140 godina bile u Sveučilišnoj bolnici Kralj Fridrik u Oslu.

Tijekom Drugog svjetskog rata njemački bojni brod Tirpitz se poslužio fjordom Kåfjordom kao lukom, gdje su ga oštetili saveznički avioni.

God. 1979., Saami aktivisti i borci za zaštitu prirode su tjednima demostrirali i borili se građanskim neposluhom protiv izgradnje brane za hidroelektranu na Altafjordenu (*Altasaken*). Brana je ipak naposlijetku izgrađena i rijeka još uvijek pruža bogat ulov lososa.

Zbog konstantnog povećanja broja stanovnika 1999. godine Alta je postala gradom.

## Znamenitosti

Petroglifi Alte| Svjetska baština UNESCO-a |
|  |
|  Norveška |
| Registriran | 1985. (9. zasjedanje) |
| Vrsta | Kulturno dobro |
| Mjerilo | iii |
| Ugroženost | no |
| Referenca | UNESCO |

Svjetska baština Petroglifi Alte (*Helleristningene i Alta*) su otkriveni 1972. godine, i od tada je pronađeno oko 5000 kamenja s urezanim crtežima. Najveći lokalitet je
Jiepmaluokta, oko 4 km od središta grada Alta, gdje je pronađeno oko 3000 pojedinačnih petroglifa, te je taj lokalitet pretvoren u muzej na otvorenom (Alta muzej). Najstariji crteži potječu iz oko 4200. pne. dok su najmlađi iz oko 500. pne. Oni prikazuju prapovijesnu kulturu lovaca-sakupljača koji su lovili i kontrolirali krda sobova, pravili brodove, ribarili i prakticirali šamanske rituale kojima su obožavali medvjede i druge životinje. Ovi petroglifi su jedini spomenici iz kojih se može spoznati nešto o Komsa kulturi, za koju se vjeruje da je daleki predak naroda Saami.

* Alta muzej na otvorenom
* Ograđeno krdo jelena; dokaz pripitomljavanja sobova
* Interakcija čovjeka i soba
* Brodovi i apstraktni simboli
* Obala Langfjordena

## Gradovi prijatelji

Alta ima ugovore o partnerstvu s

* Oulu, Finska

## Reference

## Vanjske veze

* Službena stranica Arhivirano 2011-01-10 na Wayback Machine-u style="background:#ff9090; color:black; vertical-align: middle; text-align: center; " class="table-no" | No
* Alta - turistički vodič
* Fotografije Alte Arhivirano 2006-07-22 na Wayback Machine-u

### Ostali projekti

|  |  |
| --- | --- |
|  | U Wikimedijinoj ostavi ima još materijala o temi: **Alta** |